Den amerikanske quarterhesten er velkjent både som veddeløpshest og som show- og rodeohest, foruten også som en arbeidshest i gårdsbruk. Den kompakte kroppen er velegnet for intrikate og raske manøvrer som kreves av en dyktig arbeidshest, særlig de som benyttes sammen med krøtter. Quarterhesten stammer fra de andalusiske hestene som allerede på 1500-tallet kom til Amerika, og engelske fullblodshester, som ble importert til Virginia i 1611.